
ELŐTERJESZTÉS



Óbarok Község Önkormányzat Képviselő-testületének
2026. július 21. napjára összehívott 
rendkívüli, nyílt ülésére








Előterjesztés címe és tárgya: 
Döntés az Óbarok 0518/17 hrsz. alatti szántó művelési ágú ingatlan végleges más célú hasznosításáról



Tárgykört rendező jogszabály:
· Óbarok Község Önkormányzat Képviselő-testületének a helyi építési szabályzatról szóló 11/2022. (IX. 23.) önkormányzati rendelete
· A termőföld védelméről szóló 2007. évi CXXIX. törvény (a továbbiakban: Tfvt.)







Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető
Tisztelt Képviselő-testület!

Az Óbarok külterület 0518/17 hrsz. alatti, 309 m² alapterületű, „Szántó V. osztály” megjelölésű, 0,54 AK kataszteri tiszta jövedelmű földrészlet a valóságban már több mint 10 éve folyamatosan, megszakítás nélkül útként üzemel, biztosítva a helyi közúti közlekedést és a környező ingatlanok megközelítését.

[image: ]

Az ingatlan ingatlan-nyilvántartási állapota azonban nem követi a valóságot. Az Önkormányzat hatályos Helyi Építési Szabályzata (HÉSZ) a területet távlati közúti közlekedési területként szabályozza és jelöli ki. 

[image: ]

A rendezett jogi státusz eléréséhez és az útfejlesztési/fenntartási munkák törvényes folytatásához elengedhetetlen a termőföld végleges más célú hasznosításának kezdeményezése a kormányhivatalnál.

A termőföld más célú hasznosítását A termőföld védelméről szóló 2007. évi CXXIX. törvény (a továbbiakban: Tfvt.) szabályozza:
· Tfvt. 9. § (1) bekezdés: 9. § (1) a) pontja szerint a termőföld más célú hasznosításának minősül a termőföld olyan időleges vagy végleges igénybevétele, amellyel a termőföld a továbbiakban mezőgazdasági hasznosításra időlegesen vagy véglegesen alkalmatlanná válik;
· Tfvt. 11. § (1) bekezdés alapelvként határozza meg, hogy termőföldet végleges más célra hasznosítani csak elsősorban gyengébb minőségű földek igénybevételével szabad. A tervezett terület V. minőségi osztályú (gyenge minőségű) szántó, így az elv nem sérül.
· Tfvt. 21. § (1) bekezdés rögzíti, hogy a termőföld más célú hasznosítása esetén egyszeri földvédelmi járulékot kell fizetni.

A Tfvt. 1. mellékletének 1. pontja határozza meg a végleges más célú hasznosítás esetén fizetendő egyszeri földvédelmi járulék mértékét. 
A számítás alapadatai:
•	Művelési ág: Szántó
•	Minőségi osztály: V. osztály
•	Kataszteri tiszta jövedelem (AK érték): 0,54 AK
•	Törvényi szorzó (Szántó V. osztály esetén): 168 000,-Ft/AK, de legalább 60 000,-Ft.

A matematikai számítás:
0,54 AK X 168 000,-Ft=90 720,-Ft

A Földvédelmi járulék: 90 720,-Ft (az önkormányzat idei költségvetésének általános tartalékkerete terhére biztosítandó).

Arra tekintettel, hogy a terület a természetben már több mint 10 éve útként funkcionál (fizikailag nincs rajta kitermelhető humuszréteg), a Kormányhivatal felé kérni kell a talajvédelmi terv (humuszmentési terv) készítési kötelezettség alóli felmentést.

Kérem a Tisztelt Képviselő-testületet, hogy a határozati javaslatot megtárgyalni és arról dönteni szíveskedjen.



Óbarok, 2026. június 17.
Tisztelettel:


		Mészáros Kartal
 		   polgármester 

Határozati javaslat:

[bookmark: OLE_LINK40][bookmark: OLE_LINK41][bookmark: OLE_LINK42]Óbarok Község Önkormányzat Képviselő-testületének
/2026. (VII. 21.) határozata

az Óbarok 0518/17 hrsz. alatti szántó művelési ágú ingatlan végleges más célú hasznosításáról

A Képviselő-testület megtárgyalta az Óbarok külterület 0518/17 hrsz. alatti termőföld végleges más célú hasznosítására vonatkozó előterjesztést, és az alábbi döntést hozza:
1.	A Képviselő-testület elrendeli és kezdeményezi az Óbarok külterület 0518/17 hrsz. alatti, 309 m² területű, 0,54 AK értékű, Szántó V. osztályú ingatlan végleges más célú hasznosítását (művelési ág alóli kivonását) közúti közlekedési terület létesítése és legalizálása céljából.
2.	A Képviselő-testület vállalja a határozat végrehajtásával járó egyszeri 90 720,-Ft összegű földvédelmi járulék, valamint a 10 600,-Ft összegű igazgatási szolgáltatási díj megfizetését az Önkormányzat 2026. évi költségvetésének terhére.
3.	A Képviselő-testület felhatalmazza a Polgármestert, hogy a más célú hasznosításhoz szükséges hatósági kérelmet a Fejér Vármegyei Kormányhivatal Földhivatali Osztály 4.-hez nyújtsa be, és az eljárás során az Önkormányzatot teljeskörűen képviselje.

Határidő: 	azonnal
							Felelős: 	polgármester

